CELEX: E2012P0010
Language: mt
Date: 2012-09-14 00:00:00
Title: Talba għal Opinjoni Konsultattiva mill-Qorti tal-EFTA minn Héraðsdómur Reykjavíkur datata l- 14 ta' Settembru 2012 fil-każ Yngvi Harðarson v Askar Capital hf. (Każ E-10/12)

31.1.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 29/5
            
         Talba għal Opinjoni Konsultattiva mill-Qorti tal-EFTA minn Héraðsdómur Reykjavíkur datata l-14 ta' Settembru 2012 fil-każ Yngvi Harðarson v Askar Capital hf.
   (Każ E-10/12)
   2013/C 29/06
   Saret talba lill-Qorti tal-EFTA b'ittra tal-14 ta' Settembru 2012 minn Héraðsdómur Reykjavíkur (Qorti tad-Distrett ta' Reykjavik), li rċeviha r-Registrar tal-Qorti fl-14 ta' Settembru 2012, għal Opinjoni Konsultattiva fil-każ Yngvi Harðarson v Askar Capital hf., dwar il-kwistjoni segwenti:
   Id-Direttiva tal-Kunsill 91/533/KEE tal-14 ta' Ottubru 1991, dwar l-obbligu ta' min iħaddem biex jinforma lill-impjegati bil-kundizzjonijiet applikabbli tal-kuntratt jew relazzjoni ta' impjieg, għandha tkun interpretata li tfisser, f'ċirkostanzi li jinkludu proċeduri ta' falliment jew diviżjoni kumparabbli ta' kumpanija responsabbli limitata, li l-kumpens lil impjegat għandu jiġi evalwat fuq il-bażi tal-kuntratt tal-impjieg bil-kitba jekk ebda dokument ma jkun ingħata lill-impjegat li jikkonċerna l-emendi, temporanji jew permanenti, li jistgħu jkunu ġew magħmula lill-karatteristiċi ewlenin tal-kuntratt ta' impjieg jew relazzjoni ta' impjieg bejn il-partijiet fil-perjodu ta' żmien stabbilit fl-Artikolu 5 tad-Direttiva?